CELEX: E2013C0258
Language: lt
Date: 1372118400000
Title: 2013 m. birželio 25 d. ELPA priežiūros institucijos sprendimas Nr. 258A/13/COL, patenkinti prašymą leisti taikyti nukrypti leidžiančią nuostatą pagal Europos ekonominės erdvės susitarimo XIII priedo I skyriaus 13c punkte nurodyto akto ( 2008 m. rugsėjo 24 d. Europos Parlamento ir Tarybos direktyvos 2008/68/EB dėl pavojingų krovinių vežimo vidaus keliais ) 6 straipsnio 2 dalies a punktą ir leisti vežti pavojingas atliekas, kaip nustatyta 2009 m. balandžio 1 d. Norvegijos reglamento Nr. 384 dėl pavojingųjų krovinių vežimo vidaus keliais ( Forskrift om landtransport av farlig gods , toliau – Norvegijos reglamentas) 12 straipsnyje, jeigu vežimo bendrovė turi ADR saugos specialistą ir jeigu asmenys, tvarkantys ir vežantys pavojingas atliekas, prieš gaudami leidimą vykdyti šią veiklą, yra išklausę specialų mokymo kursą

28.11.2013   
            
            
               LT
            
            
               Europos Sąjungos oficialusis leidinys
            
            
               L 317/38
            
         ELPA PRIEŽIŪROS INSTITUCIJOS SPRENDIMAS
   Nr. 258A/13/COL
   2013 m. birželio 25 d.
   patenkinti prašymą leisti taikyti nukrypti leidžiančią nuostatą pagal Europos ekonominės erdvės susitarimo XIII priedo I skyriaus 13c punkte nurodyto akto (2008 m. rugsėjo 24 d. Europos Parlamento ir Tarybos direktyvos 2008/68/EB dėl pavojingų krovinių vežimo vidaus keliais) 6 straipsnio 2 dalies a punktą ir leisti vežti pavojingas atliekas, kaip nustatyta 2009 m. balandžio 1 d. Norvegijos reglamento Nr. 384 dėl pavojingųjų krovinių vežimo vidaus keliais (Forskrift om landtransport av farlig gods, toliau – Norvegijos reglamentas) 12 straipsnyje, jeigu vežimo bendrovė turi ADR saugos specialistą ir jeigu asmenys, tvarkantys ir vežantys pavojingas atliekas, prieš gaudami leidimą vykdyti šią veiklą, yra išklausę specialų mokymo kursą
   ELPA PRIEŽIŪROS INSTITUCIJA,
   atsižvelgdama į EEE susitarimo XIII priedo I skyriaus 13c punkte nurodytą aktą,
   
      2008 m. rugsėjo 24 d. Europos Parlamento ir Tarybos direktyvą 2008/68/EB dėl pavojingų krovinių vežimo vidaus keliais (toliau – Aktas),
   adaptuotą EEE susitarimo 1 protokolu,
   atsižvelgdama į Akto 9 straipsnį ir Nuolatinio komiteto sprendimus Nr. 3/12/SC ir Nr. 4/12/SC,
   atsižvelgdama į 2013 m. vasario 27 d. ELPA priežiūros institucijos sprendimą Nr. 88/13/COL (dok. Nr. 661691) pateikti ELPA transporto komitetui priemonių, kurių atsižvelgdama į Norvegijos prašymą turi imtis ELPA priežiūros institucija, projektą ir suteikti kompetentingam Kolegijos nariui teisę priimti galutinį sprendimą, jeigu ELPA transporto komitetas vienbalsiai patvirtins sprendimo projektą,
   kadangi:
   2011 m. spalio 17 d. Institucijai atsiųstu raštu (dok. Nr. 611939) Norvegijos vyriausybė paprašė leisti taikyti keturias nukrypti leidžiančias nuostatas ir ribojamąją priemonę pagal Akto 6 straipsnio 2 dalies a punktą ir 5 straipsnio 2 dalį. Prašyme paaiškinta, kad nukrypti leidžiančios nuostatos yra galiojančių nacionalinės teisės aktų nuostatos, kaip išdėstyta Norvegijos reglamento 12, 13, 16, 21 ir 28 straipsniuose;
   2012 m. rugpjūčio 24 d. pranešime Norvegijos vyriausybė informavo Instituciją iš prašymo leisti taikyti nukrypti leidžiančias nuostatas išbraukianti Norvegijos reglamento 21 straipsnį (pirotechninė avarinė įranga);
   2012 m. spalio 5 d., atsižvelgdama į Direktyvos 2008/68 9 straipsnį ir Nuolatinio komiteto sprendimus Nr. 3/12/SC ir Nr. 4/12/SC, Institucija ELPA transporto komitetui (toliau – Komitetas, dok. Nr. 648711 ir 643174) pateikė pirmąjį taikytinų priemonių projektą;
   priemonių projektas buvo grindžiamas 2012 m. birželio 14 d. rizikos įvertinimo ataskaita, kurią Institucijos užsakymu parengė „Det Norske Veritas“ (DNV) (dok. Nr. 640432);
   2012 m. lapkričio 8 d. Komitetas susirinko ir aptarė pirmąjį priemonių projektą (dok. Nr. 652659, posėdžio protokolas);
   2012 m. lapkričio 26 d. raštu (dok. Nr. 654691) Norvegijos vyriausybė iš prašymo leisti taikyti nukrypti leidžiančias nuostatas išbraukė 13 (oro uosto autocisternos), 16 (apsauginiai vožtuvai) ir 28 (EX/II/III transporto vienetai) straipsnius, bet paliko su 12 straipsniu (pavojingų atliekų vežimas) susijusią nukrypti leidžiančią nuostatą;
   todėl likusioji pagal Akto 6 straipsnio 2 dalies a punktą prašoma leisti taikyti nukrypti leidžianti nuostata susijusi su Norvegijos reglamento, kuriuo Norvegijoje leidžiama vežti pavojingas atliekas, 12 straipsniu. Ši nuostata išdėstoma taip:
   
      „12 straipsnis. Pavojingų atliekų vežimas
      1.   Vienoje transporto priemonėje ar geležinkelio vagone vežant ne didesnio kaip 500 kg grynojo svorio pavojingąjį krovinį, pagal norminius atliekų tvarkymo reikalavimus priskiriamą pavojingoms atliekoms, taikomi tik ADR ir RID reikalavimai dėl pakavimo, cisternų, ženklinimo, mišriojo pakavimo ir vežimo dokumentų.
      2.   Skystosioms atliekoms, pristatomoms skardinėse, dėžutėse ir kitose išorinėse pakuotėse, pavyzdžiui, JT patvirtintose statinėse, surinkti gali būti naudojami standūs vidutinės talpos konteineriai arba didelės talpos talpyklos. Klijų, dažų, dervų tirpalų ar panašių medžiagų likučiai ne didesnėse kaip 10 litrų pakuotėse gali būti vežami sudėti ant padėklų su apvadais, jeigu deramai apsaugoma nuo nuotėkio.
      3.   Buitines pavojingas atliekas galima vežti specialiose dėžėse sandariais dangčiais. Tokios dėžės turi būti pažymėtos užrašu „pavojingos atliekos“. ADR ir RID reikalavimų dėl mišriojo pakavimo nereikia laikytis, jeigu imamasi pakankamų priemonių pavojingoms reakcijoms sukliudyti.
      4.   Kaip vežimo dokumentas gali būti naudojama deklaracijos forma, pildoma pagal norminius atliekų tvarkymo reikalavimus.“
   
   2012 m. spalio 5 d. Komiteto dėl šio klausimo pateiktas priemonių projektas išdėstytas taip:
   
      „Prašymas leisti taikyti nukrypti leidžiančią nuostatą, susijusią su Norvegijos reglamento 12 straipsniu dėl pavojingų atliekų vežimo, turėtų būti patenkintas, jeigu vežimo bendrovė turi ADR saugos specialistą ir jeigu vairuotojai turi specialius C ar D kategorijos vairuotojo pažymėjimus. Kitais atvejais jis turėtų būti atmestas.“
   
   2012 m. lapkričio 26 d. rašte Norvegijos vyriausybė nurodė šiuos dalykus:
   
      „12 straipsnis. Pavojingų atliekų vežimas
      Norvegijos vyriausybė palieka galioti Institucijai pateiktą prašymą leisti taikyti nacionalinę nukrypti leidžiančią nuostatą, susijusią su šiuo straipsniu, ir pateikia kelis patikslinimus.
      Norvegija norėtų atkreipti dėmesį į tai, kad transporto priemonių vairuotojų specialūs (C ar D kategorijos) vairuotojo pažymėjimai nėra svarbūs pavojingų krovinių vežimo saugai.
      Nukrypti leidžianti nuostata bus taikoma tik ADR. Be to, bendrovės privalo turėti ADR/RID saugos specialistą. Pavojingas atliekas tvarkantys ir vežantys asmenys, prieš gaudami leidimą, turi būti išklausę specialų mokymo kursą.“
   
   Institucijos prašymu 2012 m. gruodžio 13 d. Norvegijos vyriausybė elektroniniu paštu atsiuntė šį siūlomų pakeitimų paaiškinimą (dok. Nr. 656664):
   „Alternatyviame pasiūlyme dėl mokymo reikalavimų apsiribojama kelių transportu ir numatoma, kad pavojinguosius krovinius vežančių transporto priemonių vairuotojų mokymo kursą sudaro šie dalykai:
   
               —
            
            
               bendrieji pavojingų atliekų vežimo reikalavimai,
            
         
               —
            
            
               pagrindiniai pavojaus tipai, jų žymėjimas ir ženklinimas,
            
         
               —
            
            
               įvairių tipų pavojaus prevencijos ir saugos priemonės,
            
         
               —
            
            
               saugus pavojingų atliekų pakrovimas, iškrovimas ir vežimas,
            
         
               —
            
            
               techninės transporto priemonių įrangos paskirtis ir veikimo būdas,
            
         
               —
            
            
               pagrindinė informacija, kaip sumažinti galimų incidentų tikimybę,
            
         
               —
            
            
               avarijos likvidavimo procedūros, įskaitant priemones, kurių gali prireikti savo, visuomenės ir aplinkos saugai, įvykus incidentui, užtikrinti,
            
         
               —
            
            
               informuotumas apie saugumą.
            
         Gautus vairuotojų mokymo dokumentus saugo darbdavys ir pateikia juos vairuotojui ar kompetentingai institucijai jų prašymu.
   Tiksli peržiūrėto 12 straipsnio formuluotė iki galo dar neparengta, tačiau pasiūlyme pateikti esminiai peržiūrėto reglamento dalykai.“
   2013 m. sausio 16 d. DNV pranešė (dok. Nr. 659861), kad, jos nuomone, Norvegijos vyriausybės pasiūlytos specialaus vairuotojų mokymo priemonės tikslingesnės nei pradinis DNV siūlymas dėl C ar D kategorijos vairuotojo pažymėjimo;
   2013 m. sausio 18 d. ir 2013 m. vasario 1 d. (dok. Nr. 659983 ir Nr. 661423) Norvegijos vyriausybė dar iš dalies pakeitė pasiūlymą dėl mokymo reikalavimų ir papildė šiais dalykais:
   
      „Taisyklės, kuriomis reglamentuojamas pavojingųjų krovinių vežimas kelių tuneliais, tokiam vežimui taikomos tinkamos rizikos mažinimo priemonės ir avarijos likvidavimo veiksmai.“
   
   
      „Mokymo kurso trukmė – mažiausiai 6 mokymo vienetai. Gautus vairuotojų mokymo dokumentus saugo darbdavys ir pateikia juos vairuotojui ar kompetentingai institucijai jų prašymu.“
   
   2013 m. vasario 27 d. Institucija nusprendė pateikti Komitetui atitinkamai iš dalies pakeistą priemonių, kurių Institucija turi imtis atsižvelgdama į Norvegijos prašymą leisti taikyti likusiąją nukrypti leidžiančią nuostatą pagal Akto dėl pavojingų atliekų vežimo 6 straipsnio 2 dalies a punktą, projektą (Sprendimas Nr. 88/13/COL) ir suteikti kompetentingam Kolegijos nariui teisę priimti galutinį sprendimą, jeigu priemonių projektui vienbalsiai pritars Komitetas;
   2013 m. kovo 1 d. ir 13 d. elektroniniu paštu ELPA transporto komiteto nariai šiam priemonių projektui pritarė vienbalsiai (dok. Nr. 666005, 665893 ir 664435);
   todėl Institucija gali patenkinti Norvegijos prašymą leisti taikyti likusiąją nukrypti leidžiančią nuostatos pagal Akto 6 straipsnio 2 dalies a punktą,
   PRIĖMĖ ŠĮ SPRENDIMĄ:
   1 straipsnis
   Prašymas leisti taikyti nukrypti leidžiančią nuostatą, išdėstytą Norvegijos reglamento dėl pavojingų atliekų vežimo 12 straipsnyje, remiantis Akto 6 straipsnio 2 dalies a punktu, kuriame nustatoma, kad „Jeigu nesumažėja sauga, valstybės narės gali paprašyti taikyti nuo I priedo I.1 skirsnio <…>
                  leidžiančias nukrypti nuostatas“, t. y. nuo priedo, grindžiamo Europos sutartimi dėl pavojingųjų krovinių tarptautinio vežimo keliais (ADR sutartimi), turėtų būti patenkintas, jeigu vežimo bendrovė turi ADR saugos specialistą ir jeigu pavojingas atliekas tvarkantys ir vežantys asmenys, prieš gaudami leidimą vykdyti šią veiklą, yra išklausę specialų mokymo kursą (1).
   Pavojingas atliekas vežantys transporto priemonių vairuotojai turi būti išklausę mokymo kursą, kurį sudaro šie dalykai:
   
               —
            
            
               bendrieji pavojingų atliekų vežimo reikalavimai,
            
         
               —
            
            
               pagrindiniai pavojaus tipai, jų žymėjimas ir ženklinimas,
            
         
               —
            
            
               įvairių tipų pavojaus prevencijos ir saugos priemonės,
            
         
               —
            
            
               saugus pavojingų atliekų pakrovimas, iškrovimas ir vežimas,
            
         
               —
            
            
               techninės transporto priemonių įrangos paskirtis ir veikimo būdas,
            
         
               —
            
            
               pagrindinė informacija, kaip sumažinti galimų incidentų tikimybę,
            
         
               —
            
            
               avarijos likvidavimo procedūros, įskaitant reikiamas priemones savo, visuomenės ir aplinkos saugai, įvykus incidentui, užtikrinti,
            
         
               —
            
            
               taisyklės, kuriomis reglamentuojamas pavojingųjų krovinių vežimas kelių tuneliais, tokiam vežimui taikomos tinkamos rizikos mažinimo priemonės ir avarijos likvidavimo veiksmai,
            
         
               —
            
            
               informuotumas apie saugumą.
            
         Mokymo kurso trukmė – mažiausiai 6 mokymo vienetai. Gautus vairuotojų mokymo dokumentus saugo darbdavys ir pateikia juos vairuotojui ar kompetentingai institucijai jų prašymu.
   2 straipsnis
   Šio sprendimo 1 straipsnyje nustatyta nukrypti leidžianti nuostata nustoja galioti 2015 m. rugsėjo 26 d.
   3 straipsnis
   Šio sprendimo 1 straipsnyje nustatyta nukrypti leidžianti nuostata pagal EEE susitarimo 1 protokolo 6 punktą skelbiama Europos Sąjungos oficialiojo leidinio EEE skyriuje ir EEE priede.
   4 straipsnis
   Šis sprendimas skirtas Norvegijos Karalystei ir įsigalioja apie jį pranešus šiai valstybei.
   5 straipsnis
   Šis sprendimas yra autentiškas anglų kalba.
   
      Priimta Briuselyje 2013 m. birželio 25 d.
      
         
            ELPA priežiūros institucijos vardu
         
         Sverrir Haukur GUNNLAUGSSON
         
            Kolegijos narys
         
         Xavier LEWIS
         
            Direktorius
         
      
   
   
      (1)  12 straipsnis taikomas tik kelių transportui.